નવસારી શહેરમાં મુખ્ય માર્ગો ઉપરાંત આંતરિક માર્ગો પણ છે. આ માર્ગો ઉપર રોજબરોજ ધૂળ રહે છે. આ ધૂળને કાઢવા અને માર્ગોની સફાઇ કરવા પાલિકાનાં કર્મચારીઓ બ્રશિંગની કામગીરી કરે છે. અનેક કર્મચારીઓ આ કામગીરીમાં જોતરાયેલા હોય છે. જોકે, કર્મચારીઓ દ્વારા કરાતી બ્રશિંગની કામગીરી પ્રમાણમાં ધીમી ગતિએ થાય છે તથા સફાઇમાં તેની મર્યાદા પણ હોય છે. આ બાબતોને ધ્યાને લઇને નવસારી નગરપાલિકાએ ‘ઓટોમેટિક રોડ સ્વીપર મશીન’ ખરીદવાનો નિર્ણય કર્યો છે.